R O M Â N I A                                                                                                  PROIECT                                                                                                                                                                                                                                               
JUDEŢUL TIMIS                                                                                              

CONSILIUL LOCAL AL ORAȘULUI DETA

H O T Ă R Â R E A

privind aprobarea modificărilor și completărilor la actele constitutive ale ASOCIAȚIEI DE DEZVOLTARE INTERCOMUNITARĂ DEȘEURI TIMIȘ.
.

             Analizând temeiurile juridice, respectiv:

a) art. 129 alin. (2) litera d) și alin. (7) litera n) din O.U.G nr. 57/2019 privind Codul administrativ, cu modificările și completările ulterioare;

b) art.10 alin. 8 - 9 din Legea nr. 51/2006 privind serviciile comunitare de utilități publice, republicată, cu modificările și completările ulterioare;

             Ținând cont de:

a) referatul de aprobare al Viceprimarului orașului Deta, înlocuitor de drept al Primarului oraşului Deta, în calitatea sa de iniţiator;
b) raportul Serviciului Urbanism, amenajarea teritoriului, autorizarea executării lucrărilor şi administrarea patrimoniului din cadru Aparatului de specialitate al Primarului orașului Deta, înregistrat sub nr. ______/2021 prin care se propune aprobarea modificărilor și completărilor la actele constitutive ale ASOCIAȚIEI DE DEZVOLTARE INTERCOMUNITARĂ DEȘEURI TIMIȘ;

c) avizele Comisiei Juridice, Comisiei Economice și Comisiei Urbanism ale Consiliului local;
d) Hotărârea AGA ADID Timiș nr. 1/15.04.2021 prin care s-a decis ca unitățile administrativ-teritoriale, membre ADID Timiș, să comunice la ADID Timiș dacă au obiecțiuni la modificările și completările efectuate la actele constitutive ale ADID Timiș, actualizate și revizuite, și nefiind comunicate obiecțiuni la actele constitutive ale ADID Timiș,
              În temeiul art. 139 și art. 196, alin. (1), litera a) din O.U.G. nr. 57/2019 privind Codul Administrativ, cu modificările și completările ulterioare;

              Consiliul local al orașului Deta adoptă prezenta hotărâre:
               Art.1. Se aprobă modificările și completările efectuate la Statutul și Actul constitutiv al Asociației de Dezvoltare Intercomunitară Deșeuri Timiș (ADID Timiș), ca urmare revizuirii și actualizării actelor constitutive ale asociației, conform Actului adițional la actele constitutive ale asociației, care constituie Anexa nr. 1 la prezenta și face parte integrantă din prezenta Hotărâre.
               Art.2. În baza modificărilor și completărilor efectuate asupra actelor constitutive ale ADID Timiș, conform Actului adițional prevăzut la art. 1 din prezenta Hotărâre, se aprobă Statutul și Actul constitutiv al ADID Timiș consolidate, care fac parte integrantă din prezenta Hotărâre, conform Anexei nr. 2 la prezenta.

               Art.3. Se acordă mandat directorului executiv ADID Timiș, dl. Romeo Petru Ursu, să semneze în numele și pentru U.A.T. Deta orice document legat de modificarea și completarea actelor constitutive ale ADID Timiș în vederea efectuării modificărilor și completărilor aprobate potrivit art. 1 și 2 din prezenta hotărâre. În acest sens, mandatarul Romeo Petru Ursu va semna în numele și pentru U.A.T. Deta orice document legat de modificarea și completarea actelor constitutive, inclusiv actul adițional la actele constitutive ADID Timiș și actele constitutive consolidate ale ADID Timiș.

               Art.4. Viceprimarul orașului Deta, cu atribuții de primar, dl Rotar Radu va reprezenta interesele U.A.T. Deta în AGA ADID Timiș votând în conformitate cu prezenta hotărâre.

               Art.5. Prezenta hotărâre se comunică, prin intermediul secretarului general al orașului, în termenul prevăzut de lege:
- Instituţiei Prefectului - Judeţul Timiş;

- Primarului oraşului Deta;

- Compartimentului Administraţie publică locală, protocol;

- Serviciului Urbanism, autorizarea executării lucrărilor şi administrarea patrimoniului;

- Serviciului Buget, contabilitate, finanțe, impozite și taxe;

- Asociației de Dezvoltare Intercomunitară Deșeuri Timiș.

     INIȚIATOR PROIECT,                                                  AVIZEAZĂ PENTRU LEGALITATE:

